VS001721
Datum: 1994-11-14T01:00:00.000+01:00
datum_sodbe_i_stopnje: 2003-09-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe sluha in njihove posledice
fischer: srednje hudi primeri
odskodnina: 3.900.000,00 SIT
opombe: II Ips 33/2006 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Po poklicu kovinostrugar.

## Škodni dogodek

Poškodba je nastala pri strelnih vajah na služenju vojaškega roka - rafalni strel iz mitraljeza na njegovi levi.

## Poškodba

Pri streljanju je prišlo do mikrotravme bobniča in v posledici tega do gnojnega vnetja - akutno gnojno vnetje levega srednjega ušesa, ki je vodila do popolne okvare perifernega slušno - ravnotežnega organa.

## Telesne bolečine

750.000,00 SIT Tožnik je takoj po poškodbi trpel srednje hude nenadne in stalne telesne bolečine, ki so trajale približno 1 mesec dni.

#### Hospitalizacija

2 operativna posega.

#### Ambulantno zdravljenje

Številni pregledi.

## Strah

650.000,00 SIT Tožnik je doživel hud primarni strah, ker je po streljanju čutil bolečino, šumenje v ušesu, ki je trajal vse do začetka zdravljenja in do postavitve diagnoze. Ker je bilo zdravljenje zelo dolgotrajno, je tožnik vse do zaključka zdravljenja trpel tudi manj intenziven sekundarni strah.

## Zmanjšanje življenjske aktivnosti

2.500.000,00 SIT Tožnik je vsled gluhosti na levo uho, omejen za delo v višini, v pretiranem prahu ali stalnem prepihu ter pri delih, ki zahtevajo obojestranski normalni sluh in gojenja vodnih športov in letalstva. Vendar tožnik ni gluh, njegov celotni sluh je le prizadet, še vedno pa je sposoben za svoje delo kovinostrugarja.

---

ZOR člen 200, 203